CELEX: 32021R0580
Language: sl
Date: 2021-02-01 00:00:00
Title: Delegirana uredba Komisije (EU) 2021/580 z dne 1. februarja 2021 o spremembi Delegirane uredbe (EU) 2015/1366 glede podlage za dodelitev finančnega prispevka za sektor čebelarstva

12.4.2021   
               
               
                  SL
               
               
                  Uradni list Evropske unije
               
               
                  L 124/1
               
            
         DELEGIRANA UREDBA KOMISIJE (EU) 2021/580
         z dne 1. februarja 2021
         o spremembi Delegirane uredbe (EU) 2015/1366 glede podlage za dodelitev finančnega prispevka za sektor čebelarstva
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 56(1) Uredbe,
         ob upoštevanju naslednjega:
         
                     (1)
                  
                  
                     Člen 4 Delegirane uredbe Komisije (EU) 2015/1366 (2) določa podlago za dodelitev finančnega prispevka Unije državam članicam za njihove čebelarske programe. Ta se dodeli v sorazmerju s povprečnim skupnim številom čebeljih panjev, ki jih države članice sporočijo v dveh koledarskih letih neposredno pred uradnim obvestilom Komisiji o čebelarskih programih.
                  
               
                     (2)
                  
                  
                     Uredba Sveta (EU, Euratom) 2020/2093 (3) določa letno zgornjo mejo za Evropski kmetijski jamstveni sklad (v nadaljnjem besedilu: EKJS). V okviru te zgornje meje bo navedeni sklad od leta 2021 financiral prispevek Unije za čebelarske programe. Skupni znesek, določen v večletnem finančnem okviru za EKJS, vključuje povečanje na 60 milijonov EUR na leto za čebelarske programe.
                  
               
                     (3)
                  
                  
                     Komisija je za obdobje 2021–2027 predlagala dodelitev povečanega prispevka Unije za čebelarske programe, kot je navedeno v Prilogi VIII k predlogu Uredbe Evropskega parlamenta in Sveta o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) ter o razveljavitvi Uredbe (EU) št. 1305/2013 Evropskega parlamenta in Sveta (4) in Uredbe (EU) št. 1307/2013 Evropskega parlamenta in Sveta (5).
                  
               
                     (4)
                  
                  
                     Podlaga za dodelitev prispevka Unije državam članicam v predlogu Komisije COM(2018) 392 final je bila dodelitev sredstev Unije za čebelarske programe za obdobje 2017–2019, ta pa so se dodelila na podlagi števila čebeljih panjev, ki so ga za svoje čebelarske programe za obdobje 2014–2016 države članice sporočile leta 2013, prilagojenega glede na vloge, ki so jih države članice predložile za dodelitev v programskem obdobje 2017–2019.
                  
               
                     (5)
                  
                  
                     Povečani prispevek Unije za čebelarske programe bi moral začeti veljati od leta 2021, strateški načrti SKP držav članic v okviru prihodnjega zakonodajnega okvira SKP pa bodo verjetno začeli veljati šele od leta 2023.
                  
               
                     (6)
                  
                  
                     Za namene skladnosti s predlogom Komisije COM(2018) 392 final in zaradi zagotovitve usklajenosti med dodelitvami za čebelarske programe za leti 2021 in 2022 in od leta 2023 bi bilo treba dodelitve za čebelarske programe za leti 2021 in 2022 izračunati na podlagi števila čebeljih panjev, ki so ga za svoje čebelarske programe za obdobje 2014–2016 države članice sporočile leta 2013, prilagojenega glede na vloge, ki so jih države članice predložile za dodelitev v programskem obdobje 2017–2019.
                  
               
                     (7)
                  
                  
                     Delegirano uredbo (EU) 2015/1366 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            V členu 4 Delegirane uredbe (EU) 2015/1366 se drugi odstavek nadomesti z naslednjim:
            
               „Z odstopanjem od prvega odstavka se prispevek Unije za čebelarske programe v letih 2021 in 2022 dodeli državam članicam s čebelarskimi programi na podlagi števila čebeljih panjev, ki so ga navedene države članice sporočile v letu 2013 v svojih čebelarskih programih 2014–2016, prilagojenega glede na vloge, ki so jih države članice predložile za dodelitev v programskem obdobje 2017–2019. Minimalni prispevek Unije znaša 25 000 EUR na čebelarski program.“
            
         
         
            Člen 2
            Ta uredba začne veljati sedmi dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 1. februarja 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 347, 20.12.2013, str. 671.
         
            (2)  Delegirana uredba Komisije (EU) 2015/1366 z dne 11. maja 2015 o dopolnitvi Uredbe (EU) št. 1308/2013 Evropskega parlamenta in Sveta v zvezi s pomočjo za sektor čebelarstva(UL L 211, 8.8.2015, str. 3).
         
            (3)  Uredba Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L 433 I, 22.12.2020, str. 11).
         
            (4)  Uredba (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L 347, 20.12.2013, str. 487).
         
            (5)  Uredba (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (UL L 347, 20.12.2013, str. 608).